Държавен вестник, бр. 96, 2010 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  96
2. Командироване на експерти от Агенцията 
за ядрено регулиране в Република Македония 
за оказване съдействие на експерти от Ди­
рекцията за радиационна защита при лицен­
зионните практики, свързани с източници на 
йонизиращи лъчения, и участието в инспекции, 
провеждани от Дирекцията за радиационна 
защита, по отношение на съоръжения или 
практики, използващи йонизиращи лъчения.
3. Организиране на работни срещи, ра­
ботни посещения и консултации в Агенция­
та за ядрено регулиране и в Дирекцията за 
радиационна защита между ръководителите 
на двете страни с цел обсъждане на въпроси 
от взаимен интерес, свързани с регулаторния 
контрол в областта на радиационната защита.
4. Размяна на експерти между двете инсти­
туции за участие в семинари и учебни курсо­
ве, свързани с прилагането на Европейското 
законодателство в областта на радиационната 
защита.
5. Сътрудничество в случай на инцидент 
или аварийна ситуация с радиоактивни мате­
риали, транспортирани през границата между 
двете държави.
II. АДМИНИСТРАТИВНИ РАЗПОРЕДБИ
Член 3
Общи принципи за сътрудничество
1. Страните си сътрудничат в рамките на 
това споразумение съгласно техните нацио­
нални законодателства.
2. Всички разходи, извършени по това 
споразумение, се покриват от страната, която 
ги е извършила. Възможността на страните 
да изпълнят поетите ангажименти зависи от 
наличните средства, определени на съответния 
държавен орган, и от съответните законода­
телства на двете държави.
3. Всички спорове и въпроси между стра­
ните, възникнали във връзка с тълкуването 
или прилагането на това споразумение, се 
решават по метода на взаимното съгласие.
Член 4
Начини на обмен на информация
Страните установяват помежду си опрос­
тена процедура за обмен на информация по 
това споразумение, както следва:
1. Информацията по това споразумение се 
обменя между страните посредством официал­
на кореспонденция между тях и в съответствие 
с тяхното законодателство.
2. Всяка една от страните определя лице 
за контакт, което да координира обмена на 
техническа информация, за което следва да 
уведоми другата страна в приемлив срок след 
влизане в сила на това споразумение.
3. Отговорността по приложението и изпол­
зването на информацията, получена вследствие 
на обмена или предаването между страните 
по това споразумение, трябва да се носи от 
страната, която е получила информацията.
4. Информацията, получена по време на 
изпълнението на това споразумение, се пре­
доставя на други държавни институции само 
след получаване на съгласието на двете страни.
III. ЗАКЛЮЧИТЕЛНИ РАЗПОРЕДБИ
1. Това споразумение се сключва за срок 
3 години, като действието му може да бъде 
продължено автоматично за допълнителни 
периоди по една година и може да бъде про­
меняно чрез писмено взаимно съгласие на 
страните.
2. Споразумението влиза в сила от датата 
на неговото подписване.
3. Всяка една от страните може едностран­
но да прекрати срока на това споразумение 
30 дни, след като уведоми в писмен вид дру­
гата страна.
4. В случай на прекратяване на действието 
на това споразумение неговите разпоредби 
продължават да се прилагат по отношение на 
започнатите проекти и договори до тяхното 
приключване.
Съставено в София на 17 ноември 2010 г. 
в два оригинални екземпляра, всеки от 
които на официалните езици на двете стра­
ни – македонски, съгласно Конституцията на 
Република Македония, и български съгласно 
Конституцията на Република България, и на 
английски език, като всички текстове имат 
еднаква сила. В случай на различие при 
тълкуването английският вариант се приема 
за меродавен.
За Агенцията за	
За Дирекцията за
ядрено регулиране на	 радиационна защита на
Република България:	
Република Македония:
Сергей Цочев,	
Нузи Шахин,
председател	
директор
9436
МИНИСТЕРСТВО
НА РЕГИОНАЛНОТО РАЗВИТИЕ 
И БЛАГОУСТРОЙСТВОТО
Наредба за изменение и допълнение на Наредба 
№ 2 от 2005 г. за проектиране, изграждане 
и експлоатация на водоснабдителни системи 
(ДВ, бр. 34 от 2005 г.)
§ 1. В чл. 8 след думите „предварително 
определените водоизточници“ се добавя „и 
получаване на съответните разрешителни за 
водовземане и за ползване на воден обект“.
§ 2. В чл. 17 се правят следните изменения 
и допълнения:
1. В ал. 1:
а) в т. 1 накрая се добавя „и на регионал­
ните и/или общинските планове за развитие 
в случаите, когато няма действащ общ ус­
тройствен план“;
б) създава се нова т. 2: